"पिछले दिनों आपने मेरी जिस कहानी को पढ़ा था, वह कहानी मेरी कॉलेज की ज़िंदगी के इर्द–गिर्द घूमती है। कहानी में जिस लड़की सुम्मी का ज़िक्र आया है, उसका वास्तविक नाम सुनीता था, उससे कॉलेज के दिनों में कोई लंबी गुफ़्तगू भी नहीं हुई, कोई वायदा भी नहीं और न ही कोई प्रणय निवेदन दर्ज़ कराया गया। बस उससे जुड़ी कुछ स्मृतियाँ थीं, जिनमें थी बारिश की रिमझिम भी...। शायद अब जो उपन्यास लिखूँ, उसकी पात्र कोई भारती नाम की लड़की हो।" आगे की बात उसने अधूरी छोड़ दी।